Personen som var savnet etter raftingulykke på Voss, er funnet
Tre av dem ble raskt berget i land, før en leteaksjon ble igangsatt for å finne sistemann. Omkring klokken 21.30 opplyste politiet om at også den fjerde personen var funnet i god behold. – Fire personer har kjøpt hver sin gummibåt på Europris og satt nedover elven her, sa operasjonsleder Morten Kronen til VG omkring klokken 21.00. Politiet fikk melding om ulykken klokken 20.07 torsdag kveld. Politipatrulje, hundepatrulje, luftambulanse, brannfolk, og redningsdykkere deltok alle i søket.
Fire personer i hver sin gummibåt gikk torsdag rundt i elven Vosso ved Evanger.